Nafarroako Parlamentuko Mahaiak, 2021eko otsailaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Oinarrizko Osasun Laguntzaren arazoaren konponbideei aurkeztutako galdera, Domingo González Martínez jaunak buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2021eko otsailaren 8an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran erantzun dezan:

Nafarroako hainbat lekutan (Altsasu, Lesaka, Azkoien, Zizur...) bizi direnek eta bertako osasun eskualde oinarrizkoetako osasun langileek beren kezka adierazi dute prentsan, giza baliabide urriak daudelako osasun arretari baldintza egokietan erantzuterakoan.

Besteak beste, honako gabezia eta arazo hauek nabarmendu zituzten: langileak falta dira (une honetan sendagile, pediatra, administrari... lanpostu batzuk bete gabe daude); ez dira ordezkatzen oporretan edo aldi baterako ezintasunagatik baja dauden langileak, biztanleen parte batek ez dauka esleiturik sendagilea, zailago bihurtuz gaixoen zitazioa eta jarraipen egokia, arreta presentzialerako ordutegia murriztea...

Kroniko bihurtu denez, egoera horrek dakartzan ondorioak dira profesionalen agendak kolapsatzea, gehiegizko lan-zama, lanaldiak areagotzea, etsipena, frustrazioa eta langileen arteko nahiz erabiltzaileekiko gatazkak.

Arazo horiek gure erkidegoko herri gehiegitan gertatzen ari dira, eta prentsak horien berri ematen du aldian-aldian.

Gertatutakoa ikusirik, ondokoa jakin nahi dut:

• Zer konponbide ari da lantzen Osasun Departamentua Oinarrizko Osasun Laguntzaren arazoak konpontze aldera, bereziki Nafarroako landa eremuetan, eta nola bermatuko da herritarrendako osasun laguntza egokia?

Iruñean, 2021eko otsailaren 3an.

Foru parlamentaria: Txomin González Martínez